**Конспект за провеждане на изпит по**

право на интелектуална собственост

**I. Обща информация**

|  |  |
| --- | --- |
| Специалност | Право |
| Форма на обучение | Редовна и задочна |
| Вид на дисциплината | Задължителна |
| Водещ преподавател | Доц. д-р Люба Панайотова Доц. д-р Гергана Гозанска |
| Продължителност на учебния курс | Един семестър |
| Аудиторна заетост | Лекции |
| Оценяване по време на учебния курс (текущо оценяване)\* | Не |
| Наличие на условия за допускане до изпит на редовната изпитна сесия\*\* | Не |
| Брой часове за самостоятелна подготовка | 60/84 |

**II. Тематично съдържание на учебния курс**

1. Предмет и обхват на правото на интелектуална собственост. Същност и характерни особености на отделните групи обекти на интелектуална собственост.
2. Възникване и развитие на авторскоправната закрила. Развитие на българското авторско право. Вътрешни и международни източници.
3. Същност и особености на обектите на авторското право. Видове. Обекти, които не се ползват от авторскоправна закрила.
4. Субекти на авторското право. Автори и други носители на авторски права. Авторско право върху произведение създадено по поръчка и в рамките на трудово правоотношение.
5. Съдържание на авторското право – неимуществени права. Характеристика.
6. Съдържание на авторското право – имуществени права. Право на възнаграждение за всеки вид използване.
7. Свободно използване на произведения. Свободно използване на произведения без заплащане на възнаграждение и със заплащане на компенсационно възнаграждение.
8. Времетраене и наследяване на авторското право. Използване на произведения след изтичане на срока на времетраене.
9. Използване на произведенията. Договори за използване – обща характеристика и особености.
10. Видове договори, уредени в Закона за авторското право и сродните му права.
11. Издателски договор – обща характеристика.
12. Организация за колективно управление на права.
13. Права сродни на авторското право – възникване и правна характеристика. Неимуществени и имуществени права на носителите на права, сродни на авторското право.
14. Национална и международна закрила на авторското право и сродните му права.
15. Същност и особености на обектите на индустриалната собственост. Разграничение на обектите на индустриалната собственост от обектите на авторското право.
16. Възникване и развитие на патентното право. Развитие на българското патентно право. Вътрешни и международни източници.
17. Изобретение. Нематериални обекти, които не са изобретения.
18. Субекти на патентното право. Понятие. Служебно изобретение.
19. Патентноспособност. Новост. Изобретателска стъпка и промишлена приложимост.
20. Непатентноспособност. Закрила на нови сортове растения и породи животни.
21. Полезен модел. Същност. Обекти, които не се закрилят, като полезни модели. Изобретение и полезен модел.
22. Заявка за патент. Заявление, описание, претенции и др. Обхват на патентната закрила.
23. Производство пред Патентното ведомство. Атакуване на решения на Патентното ведомство.
24. Правна същност на патента. Срок на действие на патента. Прекратяване на действието на патента.
25. Същност и съдържание на изключителното право на патентопритежателя. Ограничения в изключителното право на патентопритежателя.
26. Договор за лицензия на изобретение. Правна същност на лицензията. Видове лицензии. Договор за отстъпване на ноу-хау.
27. Национални способи за защита на патентното право. Международна закрила на изобретението.
28. Промишлен дизайн. Основания за регистрация. Правна закрила на промишления дизайн.
29. Поява и развитие на марките. Развитие на българското марково право. Вътрешни и международни източници.
30. Марка. Определение и функции на марката. Видове марки.
31. Субекти на правото върху марката. Понятие. Особени случаи при притежаването на право върху марката.
32. Абсолютни основания за отказ на регистрация на марка.
33. Относителни основания за отказ на регистрация на марка.
34. Регистрация на марка. Производство по регистрация на марка пред Патентното ведомство.
35. Свидетелство за регистрация на марка. Срок на действие. Прекратяване на действието на регистрацията. Отменяне и заличаване на регистрацията.
36. Съдържание на правото върху марката. Разпореждане с правото върху марката.
37. Национална защита на правото върху марката. Международна закрила на марката.
38. Географско означение. Видове географски означения. Правна закрила на географското означение.
39. Фирмено наименование. Фирмено наименование и марка. Защита на фирменото наименование.
40. Нелоялна конкуренция. Правна защита срещу нелоялната конкуренция.

**III. Материали за самостоятелна подготовка**

1. Драганов, Живко. Обекти на интелектуалната собственост, Сиби, София, 2016 г.

2. Драганов, Живко. Правен режим на означенията, Сиела, София, 2006 г.

3. Драганов, Живко. Правна закрила на промишления дизайн в ЕС, Стопанство,

София, 2008 г.

4. Драганов, Живко. Интелектуална собственост и основни права в правото на ЕС, Издателски комплекс УНСС, София, 2019 г.

5. Иларионов, Павко. Как да защитим: Полезните модели, Сиела, София, 2008 г.

6. Иларионов, Павко и М. Златарева. Търговските марки, Сиела, София, 2006 г.

7. Иларионов, Павко и М. Златарева. Търговските марки. Част втора, Сиела,София, 2006г.

8. Каменова, Цветана. Международно и национално авторско право, ИПН при БАН, София, 2004 г.

9. Костов, Атанас. Хипотези в авторското право. Теория и практика, Фенея, София,2010г.

10. Костов, Атанас и Йордан Пангев, Авторското право в архитектурата, ИК „Труд и право“, София, 2019 г.

11. Манева, Веселина. Закрила на правата на интелектуална собственост. Правоприлагане и експертиза, Сиела, София, 2017 г.

12. Манева, Веселина. Патентното нарушение, Ромина, София, 2008 г.

13. Неделчева, Божана. Право на интелектуална собственост, Р.О.К., София, 2002 г.

14. Павлова, Мария. Патентно право на Република България, Софи-Р, София, 2000 г.

15. Саракинов, Георги. Авторско право и сродните му права в Република България,

Сиби, София, 2013 г.

16. Саракинов, Георги. Авторското право в музиката, Сиби, София, 2009 г.

17. Саракинов, Георги. Право върху търговска марка в Република България, Сиби,

София, 2009 г.

18. Саракинов, Георги. Патентно право в Република България, Сиби, София, 2010 г.

19. Стефанов, Стефан. Международна закрила на полезния модел, ТУ София,София,2014г.

20. Dutfield Graham and Uma Suthersanen. Global Intellectual Property Law,

Edward Elgar Publishing, Cheltenham, UK\*Northampton, MA, USA, 2008.

21. Frankel, Susy and Daniel J.Gervais. Advanced Introduction to International Intellectual Property, Edward Elgar Publishing, Cheltenham, UK\*Northampton, MA, USA, 2016.

22. Kur, Annette and Tomas Dreier. European Intellectual Property Law. Text, Cases and Materials, Edward Elgar Publishing, Cheltenham, UK\*Northampton, MA, USA, 2013.

23. Merges, Robert, P. and Seagull Haiyan Song. Transnational Intellectual Property Law,

Edward Elgar Publishing, Cheltenham, UK\*Northampton, MA, USA, 2018.

гр. Пловдив, 2020 г.

**IV. Изпитване и оценяване**

**1. Текущо оценяване**

Не се провежда текущо оценяване.

**2. Условия за допускане до изпит на редовната сесия**

Не се предвиждат условия за допускане до изпит

**3. Форма и процедура на изпита**

Писмен тест, обхващащ темите от конспекта.

**4. Критерии за оценяване**

За успешно полагане на изпита се изисква като минимум не по-малко от 50% плюс 1 верни отговора на теста. Крайното оценяване се извършва пропорционално на верните отговори.

**5. Особени изисквания**

Не се поставят особени изисквания.

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.